   ڪراچي (اسپورٽس نيوز) قومي ڪرڪيٽ ٽيم جي اڳوڻي ڪپتان معين خان چيو آهي ته جيڪڏهن ڪپتان سرفراز احمد کي ٽيم ۾ ڌڙابندي جو علم هو پر پوءِ به هو ان کي ختم نه ڪرائي سگهيو ته ان جو مطلب آهي هو ڪپتاني جو اهل ناهي. ڪراچي ۾ هڪ تقريب کانپوءِ صحافين سان ڳالهائيندي معين خان چيو ته سرفراز احمد کي اڳ ڪڏهن به اهڙا بيان ڏيندي ناهي ڏٺو پر جيڪڏهن هن ٽيم ۾ گروپ بندي جي حوالي سان ڪجهه چيو آهي ته اهو غلط آهي، ڇو ته اڃا ميگا ايونٽ ختم ناهي ٿيو. هن چيو ته پاڪستاني ٽيم جڏهن ڏکيائين ۾ ايندي آهي ته سٺو پرفارم ڪندي آهي، اڃا ٽيم جون سيمي فائنل ۾ پهچڻ جون اميدون ختم ناهن ٿيون. سندس چوڻ هو ته پاڪستان کي پنهنجون سموريون ميچون کٽڻيون پونديون پر جڏهن ٽيم دليري سان کيڏندي ته غيبي مدد به ملي ويندي آهي.